Лондон еПри 2015
Лондон еПри 2015, официално име Виза Лондон еПри 2015, е първото еПри на Великобритания и десети и единадесети (последен) кръг в дебютния сезон 2014/2015 на Формула Е. Провежда се на 27 и 28 юни 2015 г. на пистата Батърсий Парк Стрийт Сиркуит в Лондон. Победата в първото състезание печели Себастиен Буеми пред Жером Д'Амброзио и Жан-Ерик Верн. Във второто Стефан Саразен първи пресича финалната линия, но след надпреварата е наказан с 49 секунди заради превишаване на енергийния лимит и пада до 15-ото място, като по този начин победата отива при Сам Бърд пред Жером Д'Амброзио и Лоик Дювал. Седмото място във второто състезание на Нелсиньо Пикет е достатъчно, за да завърши на точка преднина пред Себастиен Буеми в крайното класиране и да спечели шампионската титла при пилотите. Победата на Буеми в първото състезание носи предсрочно отборната титла на е.дамс-Рено.